
Doložka vybraných vplyvov
	1. Základné údaje

	Názov materiálu 

	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 115/2018 Z. z., ktorým sa ustanovuje výška úhrad zdravotnej poisťovne za poskytovanie zubno-lekárskej pohotovostnej služby a ambulantnej pohotovostnej služby, spôsob výpočtu a pravidlá výpočtu týchto úhrad v znení neskorších predpisov

	Predkladateľ (a spolupredkladateľ)

	Ministerstvo zdravotníctva Slovenskej republiky

	Charakter predkladaného materiálu
	☐
	Materiál nelegislatívnej povahy

	
	☒
	Materiál legislatívnej povahy

	
	☐
	Transpozícia/implementácia práva EÚ

	V prípade transpozície/implementácia uveďte zoznam transponovaných/implementácia predpisov:

	Termín začiatku a ukončenia PPK
	September 2026

	Predpokladaný termín predloženia na pripomienkové konanie
	Október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	November 2026

	

	2. Definícia problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Navrhovaná zmena nariadenia sa predkladá v súvislosti s nárastom nákladov ambulancií pohotovostnej služby vplyvom rastu mzdových ohodnotení zdravotníckych pracovníkov. 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).
Cieľom návrhu nariadenia je upraviť výšku úhrad pre ambulancie pohotovostných služieb z prostriedkov verejného zdravotného poistenia za poskytovanie zdravotnej starostlivosti v týchto ambulanciách.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Zdravotné poisťovne, poskytovatelia zdravotnej starostlivosti, ktorí majú povolenie na prevádzkovanie (alebo poverenie na dočasné prevádzkovanie) ambulancie pevnej ambulantnej pohotovostnej služby a ambulancie zubno-lekárskej pohotovostnej služby

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému? 
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Nie sú alternatívne riešenia/spôsoby dosiahnutia cieľov uvedených v bode 3.
Popis nulového variantu: ak by nedošlo k vydaniu novely nariadenia vlády, zostalo by v platnosti aktuálne nariadenie vlády, t. j. nezvýšila by sa úhrada od 1.1.2027 a ambulancie pohotovostnej služby by nemali vytvorený priestor na financovanie zvýšenia mzdového ohodnotenia zdravotníckych pracovníkov slúžiacich v ambulanciách pohotovostných služieb.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐ Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.. 

	                                                                                                                                 ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 




	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Preskúmanie účelnosti navrhovaného predpisu bude vykonávané priebežne po nadobudnutí účinnosti.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy materiálu

	Vplyvy na rozpočet verejnej správy
	☐
	Pozitívne
	☐
	Žiadne
	☒
	Negatívne

	    z toho rozpočtovo zabezpečené vplyvy, v prípade identifikovaného negatívneho 
    vplyvu
	☒
	Áno
	☐
	Nie
	☐
	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒
	Pozitívne
	☐
	Žiadne
	☐
	Negatívne

	    z toho vplyvy na MSP
	☐
	Pozitívne
	☐
	Žiadne
	☐
	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐
	Pozitívne
	☒
	Žiadne
	☐
	Negatívne

	Vplyvy na životné prostredie
	☐
	Pozitívne
	☒
	Žiadne
	☐
	Negatívne


	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie


	Vplyvy na informatizáciu spoločnosti
	☐
	Pozitívne
	☒
	Žiadne
	☐
	Negatívne

	Vplyvy na služby verejnej správy pre občana, z toho

	
	
	
	
	
	

	vplyvy služieb verejnej správy na občana
	☐
	Pozitívne
	☒
	Žiadne
	☐
	Negatívne

	vplyvy na procesy služieb vo verejnej správe
	☐
	Pozitívne
	☒
	Žiadne
	☐
	Negatívne

	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Krytie negatívneho vplyvu na rozpočet verejnej správy je zabezpečené zo zdrojov verejného zdravotného poistenia. Dotknutým subjektom, ktorý zabezpečí realizáciu krytia z verejného zdravotného poistenia sú zdravotné poisťovne. Analýza vplyvov na zdravotné poisťovne je uvedená v analýze vplyvov na rozpočet verejnej správy, na zamestnanosť vo verejnej správe a financovanie návrhu.


	11. Kontakt na spracovateľa

	Ministerstvo zdravotníctva Slovenskej republiky 
Odbor poisťovníctva 
Zuzana Földesová Motajová 
zuzana.foldesova@health.gov.sk 
riaditeľka OPOI 
02/593737296

	12. Zdroje

	Súvisiace platné právne predpisy (napr. Zákonník práce, zákon č. 578/2004 Z. z., zákon o minimálnej mzde), údaje zdravotných poisťovní, Národného centra zdravotníckych informácií, údaje dotknutých poskytovateľov zdravotnej starostlivosti. 

	13. Stanovisko Komisie na posudzovanie vybraných vplyvov z PPK č. 163/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov 
V doložke vybraných vplyvov Komisia žiada upraviť a doplniť bod 8. Preskúmanie účelnosti.
Odôvodnenie: Komisia žiada doplniť konkrétny termín preskúmania účelnosti predkladaného materiálu a kritériá, na základe ktorých bude preskúmanie vykonané. Predkladateľ uvádza iba všeobecné konštatovanie, že preskúmanie účelnosti bude vykonávané priebežne po nadobudnutí účinnosti nariadenia. Neuvádza však konkrétny termín ani kritériá preskúmania účelnosti, ako požaduje Jednotná metodika na posudzovanie vybraných vplyvov. Komisia preto žiada určiť termín preskúmania, napríklad do konca roka 2029, a doplniť merateľné kritériá, najmä vývoj osobných nákladov ambulancií pohotovostnej služby, primeranosť úhrad vo vzťahu k týmto nákladom a dostupnosť poskytovanej zdravotnej starostlivosti.
Vyhodnotenie pripomienky:
Na základe platnej legislatívy sa interne prehodnocujú stanovené výšky úhrad a po internom zhodnotení sa pristupuje k prípadnej úprave výšky úhrad. Dostupnosť zdravotnej starostlivosti je daná iným predpisom.

Komisia žiada predkladateľa, aby v bode 9 doložky vybraných vplyvov vyznačil okrem vplyvov na podnikateľské prostredie aj vplyvy na malé a stredné podniky (MSP), t. j. že materiál zakladá pozitívne vplyvy na MSP. 
Vyhodnotenie pripomienky:
Nevyznačujeme vplyvy na MSP, nakoľko máme za to, že v segmente APS a ZLPS sú poskytovatelia, ktorí sú buď ústavnými zdravotníckymi zariadeniami alebo tzv. organizátormi, ktorí na zabezpečenie pohotovostnej služby, zazmluvňujú ďalších zdravotníckych pracovníkov/poskytovateľov zdravotnej starostlivosti. 

K vplyvom na rozpočet verejnej správy
Do predložených materiálov Komisia žiada doplniť dôvody pre rozdielne nárasty úhrad.
Odôvodnenie: Jednotlivé typy úhrad rastú rozdielnym tempom (Tabuľka 1). V dôsledku odlišných nárastov dochádza k predpokladanému navýšeniu zdrojov v zubných pohotovostiach o 4,92 % a v ambulantných pohotovostiach pre dospelých, deti a dorast o 3,08 % (po započítaní poklesu z platieb nad rámec paušálu). Tieto rozdiely nie sú explicitne popísané ani zdôvodnené. 

Tabuľka 1: Nárasty úhrad podľa jednotlivých základných parametrov
Ambulancia zubno-lekárskej pohotovostnej služby
Aktuálne platná výška	Navrhovaná výška	Zmena v %
Maximálna výška úhrady za jeden bod
0,07082	0,083377	17,7%
Maximálna výška úhrady na 1 poistenca verejného zdravotného poistenia mesačne
0,052299	0,053352	2,0%
Ambulancia ambulantnej pohotovostnej služby	
Aktuálne platná výška	Navrhovaná výška	Zmena v %
Pevná mesačná paušálna úhrada na ambulanciu
APS pre dospelých
14 178	14 832	4,6%
APS pre deti a dorast
13 503	13 988	3,6%
Vyhodnotenie pripomienky:
Ambulantná pohotovostná služba bola do 30/06/2024 poskytovaná v zákonne určenom rovnakom čase pre dospelých aj pre deti a dorast. Od 01/07/2024 je ambulantná pohotovostná služba pre dospelých poskytovaná v pracovných dňoch v čase od 16. do 22. hodiny (6 hodín) a v dňoch pracovného pokoja v čase od 7. do 22. hodiny (15 hodín) a ambulantná pohotovostná služba pre deti a dorast v pracovných dňoch v čase od 16. do 20. hodiny (4 hodiny) a v dňoch pracovného pokoja v čase od 8. do 20. hodiny (12 hodín). Od 01/01/2024 bola stanovená rovnaká výška paušálnej úhrady pre obe ambulancie pohotovostnej služby (APS) vo výške 12 442 eura na ambulanciu a mesiac. Na základe rokovaní, bolo rozhodnuté, že uvedená výška paušálu sa berie za základ pre ďalšie navyšovania. Od 01/01/2025 už boli stanovené osobitné paušálne úhrady: pre ambulanciu APS pre dospelých vo výške 13 108 eur a pre ambulanciu APS pre deti a dorast vo výške 12 737 eur. Od 15/01/2026 paušálna úhrada pre ambulanciu APS pre dospelých vo výške 14 178 eur a pre ambulanciu APS pre deti a dorast vo výške 13 503 eur. A teda vo výpočte je zohľadnený rozdielny prevádzkový čas ambulancií APS, rozdielne počty ambulancií dané sieťou APS, rovnaké vstupy čo sa týka PM a MM, tak ako je uvedené pri výpočte pod tabuľkou.
Podľa platnej legislatívy sa zubno-lekárska pohotovostná služba (ZLPS) poskytuje podľa rozpisu zabezpečenia poskytovania zubno-lekárskej pohotovostnej služby určeného samosprávnym krajom a zverejneného na jeho webovom sídle. Na základe zverejnených prevádzkových časov ambulancií ZLPS bolo stanovené za základ pre výpočet obdobný prevádzkový čas ako pre ambulancie APS pre dospelých. ZLPS je financovaná z prostriedkov verejného zdravotného poistenia formou platby za zdravotné výkony a platby za mesačný paušál za poistencov príslušnej zdravotnej poisťovne podľa príslušného spádového územia danej ambulancie ZLPS. Ministerstvo stanovuje v nariadení vlády maximálne výšky úhrad pre ambulancie ZLPS, kde výkonovú úhradu zvýhodňuje oproti paušálnej úhrade v pomere 2:1. Skutočná výška úhrady je stanovená zmluvou medzi príslušnou zdravotnou poisťovňou a príslušným poskytovateľom ZLPS. Ministerstvo stanovením maximálnych úhrad vytvára priestor na dohodnutie optimálnej úhrady pre jednotlivé ambulancie ZLPS a jednotlivé zdravotné poisťovne podľa počtov ich poistencov v spáde príslušnej ambulancie, podľa chorobnosti v príslušnom území, podľa prevádzkových časov príslušných ambulancií, vybavenosti ambulancií, ... V súčasnosti zmluvné výšky úhrad nedosahujú maximálne výšky úhrad stanovené v nariadení vlády.

V analýze vplyvov na rozpočet verejnej správy je potrebné upraviť druhú tabuľku v časti 2.2.4 analýzy.
Odôvodnenie: Vplyv v druhej tabuľke v časti 2.2.4, vypočítaný podľa vzorcov v druhom riadku, nie je 65 397, ale 5 449,8. Vo vzorci v druhom riadku posledného stĺpca pravdepodobne chýba „* 12“ vyjadrujúci 12-násobok po vzore tretej tabuľky. 
Vyhodnotenie pripomienky:
Zapracované.

Z technického hľadiska je v doložke vybraných vplyvov potrebné označiť žiadny vplyv na limit verejných výdavkov a v analýze vplyvov na rozpočet vyplniť riadok „Bežné výdavky (600)“ v tabuľke č. 4/A. 
Vyhodnotenie pripomienky:
Zapracované.

K sociálnym vplyvom
Komisia odporúča označiť sociálne vplyvy predloženého materiálu v bode 9 doložky vybraných vplyvov a vypracovať analýzu sociálnych vplyvov s ich bližších zhodnotením.
Odôvodnenie: Podľa údajov uvádzaných predkladateľom navrhovaná úprava úhrad z verejného zdravotného poistenia za poskytovanie zdravotnej starostlivosti ambulanciami pohotovostnej služby má okrem iného zabezpečiť financovanie mzdového ohodnotenia zdravotníckych pracovníkov slúžiacich v ambulanciách pohotovostných služieb. Zvýšenie peňažnej sumy v porovnaní so súčasným stavom, ktorá je poskytovaná zdravotníckym pracovníkom, predstavuje pozitívne sociálne vplyvy, ktoré je potrebné označiť v bode 9 doložky vybraných vplyvov a zároveň je ich potrebné bližším spôsobom zhodnotiť v analýze sociálnych vplyvov, predovšetkým v bode 4.1 – vplyvy na hospodárenie vybraných domácnosti – dotknutých zdravotníckych pracovníkov. 
Vyhodnotenie pripomienky:
Ministerstvo stanovuje výšku úhrad za poskytovanie zdravotnej starostlivosti, ale neurčuje aká čiastka presne má byť použitá poskytovateľom zdravotnej starostlivosti na finančné ohodnotenie zdravotníckych pracovníkov danej ambulancie. Uvedené je na rozhodnutí daného poskytovateľa. Z uvedeného dôvodu neoznačujeme sociálne vplyvy.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.
